หุ้นปิดเช้า1มิ.ย.ลบ5.21จุด
ดัชนีหุ้นช่วงเช้า 1 มิ.ย. ปิดที่ระดับ 1,068.62 จุด ลดลง 5.21 จุด มูลค่าการซื้อขาย 11,463 ล้านบาท&nbsp; หนี้กรีซคลี่คลายแค่ช่วงสั้น-ต่างชาติยังไม่เข้าซื้อ
1 มิ.ย. 2554

ดัชนีหุ้นช่วงเช้า 1 มิ.ย. ปิดที่ระดับ 1,068.62 จุด ลดลง 5.21 จุด มูลค่าการซื้อขาย 11,463 ล้านบาท  หนี้กรีซคลี่คลายแค่ช่วงสั้น-ต่างชาติยังไม่เข้าซื้อ
ตลาดหุ้นวันที่ 1 มิ.ย. ปรับลงต่อจากวานนี้ โดยต่างชาติยังไม่ซื้อสุทธิ และมีแรงขายออกมาอีก เพราะข่าวดีเรื่องกรีซเป็นแค่ช่วงสั้น ส่วนภาพใหญ่ตอนนี้พบผจก.กองทุนต่างชาติลดการลงทุนในตลาดหุ้นลงเป็นเดือนที่ 4 ทำให้ตลาดยังขึ้น-ลงในกรอบจำกัด หุ้นใหญ่ไม่ขยับเพราะต่างชาติไม่เข้า แนวโน้มช่วงบ่ายอาจมีแรงซื้อปลายตลาด รอข่าวใหม่
ตลาดหลักทรัพย์ปิดตลาดช่วงเช้าวันนี้ที่ระดับ 1,068.62 จุด ลดลง 5.21 จุด(-0.49%) มูลค่าการซื้อขาย 11,463 ล้านบาท 
การซื้อขายหุ้นช่วงเช้าวันนี้ ดัชนีเปิดตลาดขึ้นแดนบวกช่วงสั้น โดยแตะจุดสูงสุดของช่วงเช้าที่1,077.19 จุด แต่ดัชนีก็ค่อยๆอ่อนตัวลง และแตะจุดต่ำสุดของช่วงเช้าที่ระดับ 1,066.29 จุด
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.โนมูระ พัฒนสิน กล่าวว่า ตลาดหุ้นเช้านี้ปรับลงต่อเนื่องจากวานนี้ โดยนักลงทุนต่างชาติยังไม่มีการซื้อสุทธิ และมีแรงขายออกมา เพราะข่าวดีเรื่องกรีซเป็นแค่ปัจจัยบวกช่วงสั้น ส่วนภาพใหญ่ตอนนี้พบว่าผู้จัดการกองทุนต่างๆ มีการลดน้ำหนักการลงทุนหุ้นลงเป็นเดือนที่ 4 ทำให้ตลาดยังคงเป็นลักษณะรีบาวน์ในกรอบขาลงอยู่ คงให้น้ำหนักของการแกว่งตัวขึ้นลงในกรอบจำกัด และเลือกลงทุนเป็นรายหลักทรัพย์มากกว่า
"หุ้นใหญ่ยังไม่ขยับเพราะฝรั่งยังไม่ขยับเข้ามาคงไปหาหุ้นเล็ก-กลางแทน"นายถนอมศักดิ์ กล่าว 
แนวโน้มช่วงบ่ายอาจมีแรงซื้อช่วงปลายตลาด รอข่าวใหม่ และคาดผลการประชุมคณะกรรมการนโยบายการเงิน(กนง.)บ่ายวันนี้ ซึ่งตลาดส่วนใหญ่ก็รับรู้ไปแล้วว่าคงจะมีการปรับขึ้นอัตราดอกเบี้ยนโยบาย 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
TOP    มูลค่าการซื้อขาย 628.86 ล้านบาท ปิดที่  79.25 บาท ลดลง  1.50 บาท
KTB    มูลค่าการซื้อขาย 622.98 ล้านบาท ปิดที่  18.70 บาท ลดลง  0.40 บาท
PTTEP  มูลค่าการซื้อขาย 596.86 ล้านบาท ปิดที่ 178.50 บาท เพิ่มขึ้น 1.00 บาท 
BANPU  มูลค่าการซื้อขาย 594.57 ล้านบาท ปิดที่ 352.00 บาท ลดลง  2.00 บาท
KBS    มูลค่าการซื้อขาย 556.13 ล้านบาท ปิดที่ 738.00 บาท ลดลง  2.00 บาท